ai4bharat/Pralekha huggingface dataset:
وزیراعظم کا دفتر
وزیراعظم نے گجرات کے یوم تاسیس پر گجرات کی عوام کو مبارکباد پیش کی ہے
وزیراعظم جناب نریندر مودی نےگجرات کے یوم تاسیس پر گجرات کے لوگوں کو مبارکباد دی ہے۔
اپنے ایک ٹوئیٹ میں وزیراعظم نے کہا:
’’گجرات کے یوم تاسیس پر، گجرات کے لوگوں کو میری نیک خواہشات۔ مہاتما گاندھی، سردار پٹیل اور دیگر کئی عظیم ہستیوں کےنظریات سے متاثر ہوکر ، گجرات کے لوگوں کی ، ان کی مختلف کارناموں کے لئے وسیع طور پر ستائش کی جاتی ہے۔دعاگو ہوں کہ آئندہ برسوں میں گجرات ترقی کی راہ پر گامزن رہے۔‘‘
ماحولیات، جنگلات اور موسمیاتی تبدیلی کی وزارت
ماحولیات اور موسمیاتی استحکام کے ورکنگ گروپ کی دوسری میٹنگ کل گاندھی نگر میں شروع ہوگی
اجلاس میں جی-20 کے رکن ممالک کے 130 مندوبین کے ساتھ 11 مدعو ممالک بھی شرکت کریں گے
جی-20کے رکن ممالک کے 130 مندوبین کے ساتھ 11 مدعو ممالک اور 14 بین الاقوامی تنظیمیں گاندھی نگر میں منعقد ہونے والے جی-20 ماحولیات اور موسمیاتی استحکام ورکنگ گروپ کے دوسرے اجلاس میں شرکت کریں گی۔ کل  سے شروع ہونے والی تین روزہ میٹنگ میں زمینی انحطاط کو روکنے، ماحولیاتی نظام کی بحالی اور حیاتیاتی تنوع کو تیز کرنے، وسائل کی کارکردگی کو فروغ دینے اور سرکلر اکانومی اور آب و ہوا کے موافق نیلی معیشت پر توجہ مرکوز کی جائے گی۔ اس میٹنگ میں نمامی گنگے، آب و ہوا سے لچکدار انفراسٹرکچر، شراکتی زیر زمین پانی کے انتظام، جل جیون مشن اور سوچھ بھارت مشن جیسے اہم اقدامات پر خصوصی پیشکشیں بھی دیکھائی جائیں گی۔ اس میٹنگ کا افتتاح 28 مارچ کو حکومت ہند کی مرکزی وزیر مملکت  محترمہ درشنا وکرم جردوش کے ذریعہ متوقع ہے۔
میٹنگ کے ایک حصے کے طور پر منعقد کیے گئے دوروں کے دوران مندوبین کو جدیدیت اور روایت کے امتزاج کا مشاہدہ کرنے کا موقع ملے گا۔ ادالج واؤ-قدیم سیڑھی دار کنویں اور ہندوستان کی انجینئرنگ کی مہارت قدیم پانی کے انتظام کے طریقوں کو ظاہر کرے گا اور سابرمتی سیفون کی نمائش کرے گا۔ مندوبین کو خاص طور پر رقص اور موسیقی کی کارکردگی کے ذریعے گجرات کی متحرک ثقافتی روایات کا تجربہ کرنے کا موقع ملے گا۔ اس کے علاوہ انہیں اپنے دورے کے دوران مقامی کھانوں کا مزہ چکھنے کا موقع بھی ملے گا۔
کانفرنس کا آغاز آبی وسائل کے انتظام پر ایک ضمنی تقریب سے ہوگا، جس کی قیادت وزارت جل شکتی کر رہی ہے، جس میں جی-20کے رکن ممالک اس موضوع پر بہترین طریقوں سے متعلق پیش کش دیں گے۔ آخری دن مزید تکنیکی اجلاس ہوں گے اور حتمی وزارتی بیان کے خاکہ پر بات چیت ہوگی۔ یہ معلومات ماحولیات، جنگلات اور موسمیاتی تبدیلی کی وزارت کے جوائنٹ سکریٹری نیلیش کے شاہ اور جل شکتی کی وزارت کے جوائنٹ سکریٹری سبودھ یادو، نمیتا پرساد، جوائنٹ سکریٹری، وزارت ماحولیات، جنگلات اور موسمیاتی تبدیلی اور وویک کپاڈیہ،ڈائریکٹر، سردار سروور نرمدا نگم لمیٹڈ نے آج ایک پریس کانفرنس میں مشترک کیں۔
میٹنگ کے دوران، جل شکتی کی وزارت کے تحت مختلف تنظیمیں اٹل بھوجل یوجنا، سوچھ بھارت ابھیان، جل جیون مشن، نمامی گنگے، جل شکتی ابھیان، قومی آبی مشن وغیرہ کے اعلی کام کے معیار کے موضوعات پر اسٹال لگائیں گی اور مندوبین کو اپنے بارے میں آگاہ کریں گی۔
ای سی ایس ڈبلیو جی کا دوسرا اجلاس جی 20 ممالک، مدعو ممالک اور بین الاقوامی تنظیموں کی ایک پائیدار اور لچکدار مستقبل کی کوششوں کو فروغ دینے کی جانب ایک اہم قدم ہے۔ ماحولیات، جنگلات اور موسمیاتی تبدیلی کی وزارت ترجیحی شعبوں میں سے ہر ایک کے تحت نتائج حاصل کرنے اور سبھی کے لیے ایک پائیدار مستقبل کے حصول کے لیے تمام اسٹیک ہولڈرز کے ساتھ مل کر کام کرنے کے لیے پرعزم ہے۔
ش ح۔ ش ت۔ ج
Uno-3322
(Visitor Counter : 97
وزیراعظم کا دفتر
وزیراعظم نے ممبئی میں بھارت رتن لتا منگیشکر کو آخری خراج عقیدت پیش کیا
وزیراعظم جناب نریندر مودی نے ممبئی میں بھارت رتن لتا منگیشکر کو اپنا آخری خراج عقیدت پیش کیا ہے۔
ایک ٹویٹ میں وزیراعظم نے کہا:
‘‘ممبئی میں لتا دیدی کو آخری نذرانہ عقیدت پیش کیا https://t.co/3oKNLaMySB’’
کامرس اور صنعت کی وزارتہ
سترہ ویں بھارت۔ آسٹریلیا مشترکہ وزارتی کمیشن کے اختتام کے موقع پر جاری بیان
سترہ ویں بھارت۔ آسٹریلیا مشترکہ وزارتی کمیشن کے اختتام کے موقع پر جاری کئے گئے بیان کا متن درج ذیل ہے۔
‘‘ بھارت کے کامرس وصنعت، صارفین کے امور، خوراک اور سرکاری نظام تقسیم اور ٹیکسٹائلز کے وزیر پیوش گوئل اور آسٹریلیا کی حکومت میں تجارت ، سیاحت اور سرمایہ کاری کے وزیر جناب ڈین تیہان نے بھارت و آسٹریلیا جامع اقتصادی اشتراک کے سمجھوتے پر مکررّ مذاکرات کا باضابطہ طور پر آغاز کیا ہے۔
دونوں وزراء نے آج سترہ ویں بھارت۔ آسٹریلیا مشترکہ وزارتی کمیشن کی میٹنگ کے دوران بہت سے امور پر تبادلہ خیال کیا۔ کلیدی امور میں دوطرفہ سی ای سی اے پر تیزی سے مذاکرات، آسٹریلیا میں بھارت کی سافٹ ویئر کمپنیوں کو درپیش ٹیکس سے متعلق تنازعات کاحل، دو طرفہ تجارت میں اضافے کو یقینی بنانا اور اس سال کے آخرمیں منعقد ہونے والی ڈبلیو ٹی او کی12 ویں وزارتی کانفرنس شامل ہیں۔
بھارت اورآسٹریلیا دونوں نے ایک سی ای سی اے کے طے کرنے سے متعلق اپنے عزم کی توثیق کی۔ اس میں اشیاء اور خدمات میں دو طرفہ تجارت کو نرم بنانے اور اس میں اضافہ کرنے کی غرض سے دسمبر 2021 تک ایک عبوری سمجھوتہ کرنا اور سال 2022 تک ایک مکمل سی ای سی اے پر مذاکرات کو مکمل کرلینا شامل ہیں۔ مشترکہ وزارتی کمیشن میں ان شعبوں کی توضیح کی گئی ہے جن کو محصولات اور تجارت سے متعلق عام سمجھوتے ۔ گیٹ کی دفعہ XXIV کے مطابق عبوری سمجھوتے کے دائرے میں لایاجائے گا۔ان شعبوں میں اشیاء خدمات، سرمایہ کاری، توانائی اور وسائل سے متعلقہ سازو سامان اور ٹرانسپورٹ، معیارات اور صفائی ستھرائی اور نباتاتی صفائی ستھرائی سے متعلق اقدامات شامل ہیں۔
دونوں وزراء نے سرکاری حصولیابی کا تفصیلی جائزہ لینے سے بھی اتفاق کیا۔ اس بات پر بھی رضا مندی ہوئی کہ اکتوبر 2021 کے آخر تک پیش کش کا تبادلہ کیاجائے گا۔
ونوں ملکوں کے ذریعہ اس سے پہلے کے دوطرفہ مذاکرات میں کی گئی پیش رفت کو مستحکم کرنے کی خاطر دونوں وزراء نے ایک ایسے متوازن تجارتی سمجھوتے کی ضرورت پر رضا مندی ظاہر کی جس کے تحت دونوں معیشتوں کے فائدے کے لئے تجارت میں توسیع اور سرمایہ کاری کی گردش کی حوصلہ افزائی کی جائے اور جو اصولوں پر مبنی بین الاقوامی تجارتی نظام کے تئیں مشترکہ عزم کی عکاسی کرے۰
آپس میں ملکر کام کرنے سے متعلق اپنے عزم کی توثیق کرتے ہوئے ، دونوں وزراء نے اصولوں پر مبنی، شفاف، غیرامتیازی، کھلے اور پر مبنی شمولیت کثیر جہتی تجارتی نظام کو مستحکم بنانے سے اتفاق کیا۔ جس کاتصور تجارت کی عالمی تنظیم ڈبلیو ٹی او نے پیش کیا ہے۔ انہوں نے سوئزر لینڈ شہر جینوا میں بارہویں ڈبلیو ٹی او وزارتی کانفرنس میں جرآت مندانہ اور متوازن نتائج کے لئے مل کر کام کرنے پر رضا مندی ظاہر کی۔
آسٹریلیا اور بھارت اہم تجارتی ساجھیدارہیں، بھارت۔ آسٹریلیا دو طرفہ تجارت، گزشتہ برس24 بلین آسٹریلین ڈالرز سے تجاوز کرچکی ہے۔ بھارت سے جو اہم اشیاء بڑی تعداد میں آسٹریلیا برآمد کی جاتی ہیں ان میں پیٹرولیم مصنوعات، دوائیں، پولش کئے ہوئے ہیرے جواہرات، سونے کے زیورات اور ملبوسات وغیرہ شامل ہیں۔ جبکہ آسٹریلیا سے بھارت بھیجی جانے والے اہم اشیا میں کوئلہ، ایل این جی، ایلومنیم اور غیر سکہ جاتی سوناشامل ہیں۔ خدمات کے شعبے میں بھارت کی بڑی برآمدات کاتعلق سیرو سیاحت، ٹیلی کام اور کمپیوٹر ، حکومت سے متعلق اور مالی خدمات سے ہے جب کہ آسٹریلیا کی خدمات سے متعلق برآمدات اصولی اور تعلیم اور ذاتی طور پر سفر کرنے سے متعلق ہے۔ سال 2020 میں، بھارت، آسٹریلیا کا ساتواں سب سے بڑا تجارتی ساجھیدار اور چھٹا سب سے بڑا برآمداتی مقام تھا۔
صحت اور خاندانی بہبود کی وزارت
بھارت میں کووڈ -19ٹیکہ کاری کی مجموعی تعداد 71.65کروڑ سے تجاوز کرگئی
صحت یابی کی شرح اس وقت 97.48 فیصد ہے
پچھلے 24گھنٹے میں 43263 نئے معاملات درج کئے گئے
بھارت میں مجموعی زیرعلاج مریضوں کی تعداد  مجموعی مریضوں کا 1.19فیصد ہے
ہفتہ وار پوزیٹیو مریضوں کی شرح  کی شرح پچھلے 76دنوں میں 3فیصد سے کم ہے
نئی دہلی، 09؍ ستمبر : آج صبح 7بجے تک عبوری رپورٹ کے مطابق ملک میں پچھلے 24گھنٹے میں 8651701ویکسین ڈوز کے ساتھ کووڈ 19ویکسین کی مجموعی تعداد 71.65کروڑ  سے تجاوز کرگئی ہے ۔ یہ کامیابی 7356173 سیشن کے ذریعہ حاصل کی گئی ہے ۔
آج صبح 7بجے تک عبوری رپورٹ کے مطابق مجموعی تعداد کی تفصیل درج ذیل ہے :
:
|
|
صحت کی دیکھ بھال کرنے والے کارکنان
|
|
پہلی خوراک
|
|
1,03,62,250
|
|
دوسری خوراک
|
|
85,38,334
|
|
پیش پیش رہنے والے کارکنان
|
|
پہلی خوراک
|
|
1,83,34,029
|
|
دوسری خوراک
|
|
1,37,98,266
|
|
18سے 44سال کی عمرکے افراد
|
|
پہلی خوراک
|
|
28,64,51,739
|
|
دوسری خوراک
|
|
3,87,13,940
|
|
45سے 59سال کی عمرکے افراد
|
|
پہلی خوراک
|
|
14,03,00,422
|
|
دوسری خوراک
|
|
6,05,11,083
|
|
60سال سے زیادہ عمرکے افراد
|
|
پہلی خوراک
|
|
9,14,48,566
|
|
دوسری خوراک
|
|
4,81,38,799
|
|
میزان
|
|
71,65,97,428
مرکزی حکومت پورے ملک میں کووڈ 19ٹیکہ کاری کے عمل میں تیزی لانے اوروسعت دینے کے تئیں پرعزم ہے ۔
گذشتہ 24گھنٹے میں 40567 مریضوں کی شفایابی کے ساتھ شفایاب ہونے والے مجموعی مریضوں کی تعداد بڑھ کر  32304618 ہوگئی ہے ۔
نتیجے کے طورپر بھارت میں شفایابی کی شرح 97.48 فیصد ہوگئی ہے ۔
مسلسل 74ویں دن یومیہ 50ہزارسے بھی کم معاملے درج کئے گئے ہیں ۔ یہ مرکز اورریاستوں نیزمرکز کے زیرانتظام علاقوں کی جانب سے مشترکہ اورمسلسل کوششوں کا نتیجہ ہے ۔
بھارت میں پچھلے 24گھنٹے میں نئے معاملات کی تعداد 43263درج کی گئی ہے ۔
بھارت میں سردست ایکٹیوکیسز کی تعداد 393614ہے ۔ جانچ کے بعد متاثرپائے جانے والے مریضوں کی ملک میں مجموعی متاثرہ معاملات کا1.19فیصد ہے ۔
ملک بھرمیں جانچ کی صلاحیت میں کافی اضافہ کیاگیا۔ ملک میں پچھلے 24گھنٹے میں مجموعی طورپر 1817639نمونوں کی جانچ کی گئی ہے ۔ بھارت میں ابھی تک 53.68کروڑ نمونوں کی جانچ کی گئی ہے ۔
ایک طرف جب ملک بھرمیں جانچ کی صلاحیت میں اضافہ کیاگیاہے ، جانچ کے بعد متاثرپائے جانے والے افرادکی ہفتہ وارشرح 2.43فیصد ہے ، جو گذشتہ 76دنوں میں 3فیصد سے بھی کم ہے ۔ متاثرپائے جانے والے افراد کی یومیہ شرح بھی سردست 2.38فیصد ہے ، جوپچھلے 10دنوں میں 3فیصد سے کم اورمسلسل 94دنوں میں 5فیصد سے بھی کم ہے ۔
وزارتِ تعلیم
جناب دھرمیندر پردھان نے جناب اشونی ویشنو کے ہمراہ آئندہ ہونے والے کاشی تمل سنگمم کی تیاریوں کا جائزہ لیا
تعلیم اور ہنر کے فروغ کے مرکزی وزیر جناب دھرمیندر پردھان نے ریلویز ،مواصلات اور اطلاعاتی ٹکنالوجی کے مرکزی زیر جناب اشونی ویشنو اور تمل ناڈو کے گورنر جناب آر این روی کے ہمراہ آج ٓئندہ ہونے والے کاشی تمل سنگمم کی تیاریوں کا جائزہ لیا۔ تعلیم کے وزیر مملکت جناب سبھاس سرکار ،تعلیم کی وزارت کے سینئیر عہدے دار ان ، اترپردیش حکومت کی ریلوے کی وزارت کے افسران نے اس میٹنگ میں شرکت کی ۔
وزراء نے پروگرام کے بلارکاوٹ اہتمام سے متعلق مختلف تیاریوں کے امور پر بھی تبادلہ خیال کیا۔ وزراء نے کاشی تمل سنگمم کے شرکا کے لئے اعلیٰ درجے کے تجربے کو یقینی بنانے کے لئے سبھی قسم کی کوششیں کئے جانے کی بات کہی۔
ایک ماہ طویل کاشی تمل سنگمم پروگرام وارانسی میں 17 نومبر سے 16 دسمبر تک منعقد کیا جائے گاتاکہ معلومات کے صدیوں پر انے رشتوں نیز کاشی اور تمل ناڈو کے درمیان قدیمی تہذیبی رابطوں کو پھر سے دریافت کیا جاسکے ۔ پروگرام کے حصے کے طورپر بھارتی ثقافت کی دو قدیمی خصوصیات کے مختلف پہلوؤں پر ماہرین /اسکالروں کے درمیان تعلیم کے تبادلے ،سیمنار ، بحث ومباحثے وغیرہ منعقد کئے جائیں گے جن میں دونوں کے درمیان قیمتی رابطوں کو پیدا کرنے اور انہیں مشترک کرنے پر توجہ مرکوز کی جائے گی۔اس پروگرام کا وسیع تر مقصد دونوں کی ہی معلومات اور ثقافتی روایتوں کو قریب لانا ،تشکیل دینا اور ہمارے مشترک ورثے کو سمجھنا ہے اور خطوں کے درمیان ،عوام سے عوام کے درمیان رابطوں کو مزید گہرا کرنا ہے۔
وزیراعظم کا دفتر
وزیر اعظم نے یووا سنگم کے جذبے کی ستائش کی
آسام کے طلبا نے آنند، گجرات میں امول کوآپریٹیوز کے ڈیری پلانٹ کا دورہ کیا ۔ اس سلسلے میں وزیر اعظم جناب نریندر مودی نے یووا سنگم کے جذبے کی ستائش کی ہے۔
تیزپور، آسام کے رکن پارلیمنٹ پلب لوچن داس کے ذریعہ کیے گئے ٹوئیٹ کے جواب میں وزیر اعظم نے ٹوئیٹ کیا؛
’’اس طرح کے مواقع ہمارے نوجوانوں کو متنوع ثقافتوں کو تلاشنے اور بھارت کے مختلف پہلوؤں کو سمجھنے میں مدد فراہم کرتے ہیں۔‘‘
شہری ہوابازی کی وزارت
مدھیہ پردیش میں یکم ستمبر سے روزانہ چار نئی انڈیگو پروازوں کا آپریشن شروع :شہری ہوابازی کے وزیر جیوترآدتیہ ایم سدھیا نے کا اعلان
شہری ہوابازی کے مرکزی وزیر جناب جیوترآدتیہ ایم سندھیا نے آج اعلان کیا کہ مدھیہ پردیش کی تاریخ میں ایک نئے باب کے آغاز کے طورپر چار نئی انڈیگو پروازیں یکم ستمبر 2021 سے ریاست میں اپنا نقل و حمل شروع کردیں گی۔
جناب سندھیا نے اپنے ٹویٹ میں کہا،’’یکم ستمبر سے مدھیہ پردیش سے انڈیگو کی چار نئی پروازیں شروع ہونے جارہی ہیں:
دہلی-گوالیار –دہلی
گوالیار –اندور-گوالیار
اندور-گوالیار-اندور
گوالیار –دہلی –گوالیار
’’ہمارے دور اندیش وزیراعظم کی رہنمائی میں شہری ہوابازی کی وزارت ملک بھر میں شہریوں کی نقل و حرکت کو آسان بنانے اور ان کی ترقی کو پرواز دینے کےلئے پرعزم ہے۔‘‘
جناب جیوترآدتیہ ایم سندھیا کے ساتھ شہری ہوابازی کی وزارت کے جنرل ڈاکٹر وی کے سنگھ اوربریلی سے رکن پارلیمنٹ جناب سنتوش گنگوار نے کل انڈیگو کی بریلی-ممبئی پرواز کو جھنڈی دکھاکر روانہ کیا تھا۔
اس سے پہلے جولائی میں،آٹھ نئے راستوں :گوالیار –ممبئی-گوالیار ،گوالیار –پنے –گوالیار،جبل پور-سورت-جبل پور،اور احمدا ٓباد –گوالیار-احمدآباد کے ساتھ مدھیہ پردیش سے مہاراشٹر اور گجرات کےلئے فضائی رابطہ کو بھی شہری ہوابازی کے مرکزی وزیر جناب جیوترآدتیہ ایم سندھیا کے ذریعہ ہی ہری جھنڈی دکھا کر روانہ کیا گیا تھا۔
ان راستوں کا آپریشن بھارتیہ حکومت کی ’سب اڑیں ،سب جڑیں‘ پہل کے مقاصد کے مطابق ہے، جس کا مقصد ملک کے ٹائر2 اور ٹائر3 شہروں کے بڑے شہروں کے ساتھ رابطے کو مضبوط بنانا ہے۔
ش ح ۔ا م۔رب۔
U:7834
(Visitor Counter : 160
وزیراعظم کا دفتر
وزیر اعظم نے انڈمان اور نکوبار جزائر، لکشدیپ، دادرااور نگر حویلی کی او ڈی ایف + ماڈل زمرہ حاصل کرنے کے لیے تعریف کی
وزیر اعظم جناب نریندر مودی نے انڈمان اور نکوبار جزائر، لکشدیپ، دادرا اور نگر حویلی کے مرکز کے زیر انتظام خطوں کے صاف ستھرے ہندوستان کی تعمیر کے لیے قابل ذکر عزم کی ستائش کی ہے۔
محض ایک سال میں او ڈی ایف + گاؤوں کی تعداد میں تقریباً پانچ گنا اضافے کے بارے میں مرکزی وزیر، جناب گجیندر سنگھ شیخاوت کے ایک ٹویٹ کے جواب میں، وزیر اعظم نے ٹویٹ کیا:
’’انڈمان اور نکوبار جزائر، لکشدیپ، دادرا اور نگر حویلی کے ساتھ ساتھ دمن اور دیو کے لوگوں پر فخر ہے۔ انہوں نے صاف ستھرے ہندوستان کی تعمیر کے لیے غیر معمولی عزم ظاہر کیا ہے۔‘‘
۔۔۔۔۔۔۔۔۔۔۔
ش ح۔ا گ۔ن ا۔
01-04-2023))
U-3587
(
بھارت کا مسابقتی کمیشن
سی سی آئی نے گیٹ وے ویلو سٹی ہولڈنگ کورپ کی طرف سے جاری کردہ اور بقایا حصص کیپٹل کے 100 فیصد اور وی جی پی ہولڈنگز ایل ایل سی کے واحد کنٹرول کے حصول کو منظوری دی
مسابقتی کمیشن آف انڈیا  نے گیٹ وے ویلوسٹی ہولڈنگ کارپوریشن کے ذریعہ جاری کردہ اور بقایا حصص کیپٹل کے 100 فیصد کے مجوزہ حصول اور وی جی پی ہولڈنگز ایل ایل سی کے واحد کنٹرول کو منظوری دے دی ہے۔
گیٹ وے ویلوسٹی ہولڈنگ کورپ  ایک نئی تشکیل شدہ ڈیلاویئر، امریکی کارپوریشن ہے۔ یہ ایک ہولڈنگ کمپنی ہے اور ہندوستان یا کسی اور جگہ اس کی کوئی کاروباری سرگرمیاں نہیں ہیں۔ یہ آرامکو اوورسیز کمپنی بی وی ، سعودی عربین آئل کمپنی  کا ایک مکمل ملکیتی ذیلی ادارہ ہے۔ سعودی آرامکو بنیادی طور پر ہائیڈرو کاربن مصنوعات کی تلاش و جستجو، ڈرلنگ اور انھیں نکالنے کے ساتھ ساتھ ان مصنوعات کی پروسیسنگ، مینوفیکچرنگ، ریفائننگ اور مارکیٹنگ میں مصروف ہے۔ ہندوستان میں، یہ بنیادی طور پر ہائیڈرو کاربن اور مشتق اشیاء ،  کی مارکیٹنگ اور فروخت میں مصروف ہے۔
وی جی پی ہولڈنگس ایل ایل سی ، ڈیلاویئر کے قوانین کے تحت شامل ایک محدود ذمہ داری والی کمپنی ہے۔ پری-کلوزنگ ری آرگنائزیشن کے بعد، والوو لائن انک  اپنے دو کاروباری حصوں میں سے ایک، گلوبل پروڈکٹس کے کاروبار کو ٹارگیٹ کو منتقل کر دے گا۔ گلوبل پروڈکٹس کا کاروبار والوولائن اور دیگر برانڈڈ اور پرائیویٹ لیبل انجن اور آٹوموٹیو پریونٹیو مینٹی نینس پروڈکٹس کئی ممالک میں فروخت کرتا ہے۔ ٹارگیٹ ہندوستان میں لیوبری کینٹس، کولنٹ اور ایڈبلیو  فروخت کرتا ہے۔
سی سی آئی نے مجوزہ امتزاج  کو منظوری دے دی ہے، جس کا تعلق 100 فیصد جاری کردہ اور بقایا حصص کیپٹل کے حصول اور سعودی آرامکو  سیلر سے حاصل کرنے سے ہے۔ 
سی سی آئی کا تفصیلی حکم نامہ جلد جاری کیا جائے گا۔
صحت اور خاندانی بہبود کی وزارت
سی ڈی ایس سی او اور ریاستی دوا کنٹرول انتظامیہ نے دوا ساز اِکائیوں کا مشترکہ معائنہ شروع کیا
مشترکہ معائنے ملک بھر میں اسٹینڈرڈ آپریٹنگ عمل کے عین مطابق کئے جارہے ہیں
معائنہ، رپورٹنگ اور مناسب کارروائی کے عمل کی نگرانی کے لئے سی ڈی ایس سی او میں دو جوائنٹ ڈرگ کنٹرولروں پر مشتمل کمیٹی تشکیل دی گئی
صحت و خاندانی بہبود اورکیمیکل و فرٹیلائزر کے مرکزی وزیر ڈاکٹر منسکھ مانڈویہ کے احکامات کے تحت دواؤں کے معیار پر کنٹرول نگرانی رکھنے والے مرکزی ادارےنے جوکھم پر مبنی نظریے کے مطابق دواؤں پر نگرانی کرنے والی ریاستی انتظامیہ کے ساتھ نشان زددوا ساز اِکائیوں کے مشترکہ معائنے کا کام شروع کردیا ہے۔
مشترکہ معائنے کا کام معیار کو برقرار رکھنے کے عمل کے عین مطابق ملک بھر میں کیا جارہا ہے۔ معائنے ، رپورٹنگ اور اس کے بعد کی مناسب کارروائی کے عمل کی نگرانی کرنے کے لئے اور دوا و کاسمیٹک ایکٹ 1940 اور اس کے تحت آنے والے ضابطوں پر عمل آوری کو یقینی بنانے کے لئے سی سی ایس سی اومیں دو جوائنٹ ڈرگ کنٹرولروں کی ایک کمیٹی تشکیل دی گئی ہے۔ یہ ملک میں تیار ہونے والی دواؤں کے سلسلے میں معیار پر عمل آوری کرتے ہوئے بہترین معیار کو یقینی بنائے گا۔
معائنہ شروع کرنے سے قبل دوا ساز اِکائیوں، جن کی شناخت غیر معیاری رویہ اپنانے؍ملاوٹی؍نقلی دواؤں کی مینوفیکچرنگ کے جوکھم کی شکل میں کی گئی ہے، کی ملک گیر جانچ کے لئے ایک منصوبہ تیار کیا گیا ہے۔
دوا سے متعلق ضابطے کا مقصد ملک میں دستیاب دواؤں کا تحفظ ، اثرات اور معیار کو یقینی بنانا ہے۔دواؤں پر نگرانی رکھنے والی انتظامیہ کو یہ یقینی بنانے کی ضرورت ہے کہ دوا ساز اِکائیاں ، دوا اور کاسمیٹک ایکٹ 1940 اور ان کے تحت آنے والےضابطوں ، خاص طور سے بہترین تعمیری اصولکی توقعات پر عمل کرتی ہیں۔
ارضیاتی سائنس کی وزارت
آج ملک میں گرمی کی شدید لہر کی صورتحال نہیں ریاست گجرات اور ساحلی اوڈیشہ کے کچھ علاقوں میں آج درجہ حرارت میں شدت آنے کے بہت زیادہ امکانات ہیں گذشتہ روز برہم پوری  میں سب سے زیادہ درجہ حرارت 43.3 ڈگری سینٹی گریڈ ریکارڈ کیا گیا
نئی دہلی۔ 26 اپریل ہند وستان کے محکمہ موسمیات  کے موسم کی پیشن گوئی کے قومی مرکز کے مطابق:
درجہ حرارت کی موجودہ صورتحال اور اگلے 24 گھنٹوں کے لئے انتباہ
گذشتہ روز گرمی کی شدید لہر اور زیادہ سے زیادہ درجہ حرارت 
گرم ہوائیں:
گرمی کی شدید لہر کی کوئی صورتحال نہیں دیکھی گئی۔
زیادہ سے زیادہ درجہ حرارت:
- گجرات ، مراٹھا واڑا اور ودربھ میں زیادہ تر مقامات پر اوڈیشہ ، مغربی بنگال میں گنگا کے ساحلی علاقوں اور جھارکھنڈ کے متعدد مقامات پر، مغربی راجستھان ، سوراشٹر اور کچھ ، چھتیس گڑھ اور تلنگانہ اور بہار کے کچھ مقامات ، سب ہمالیہ مغربی بنگال اور سکم ، مدھیہ پردیش اور وسطی مہاراشٹر میں ایک دو مقامات پر زیادہ سے زیادہ درجہ حرارت 40.0 ° C سے زیادہ ریکارڈ کیا گیا۔
- 24 اپریل 2021 کو زیادہ سے زیادہ درجہ حرارت میں تبدیلی: آسام اور میگھالیہ میں متعدد مقامات پر ؛ اروناچل پردیش اور ناگالینڈ ، منی پور ، میزورم اور تریپورہ کے کچھ مقامات پر؛ اور سوراشٹر اور کچھ میں ایک دو مقامات پر زیادہ سے زیادہ درجہ حرارت معمول سے بہت زیادہ سے زیادہ درج کیا گیا؛ مغربی بنگال اور سکم میں زیادہ سے زیادہ درجہ حرارت معمول سے کچھ زیادہ  درج کیا گیا ؛ جموں ، کشمیر ، لداخ ، گلگت بلتستان اور مظفرآباد اور کونکن اور گوا ؛ ساحلی کرناٹک اور تلنگانہ ، ساحلی آندھرا پردیش اور ینم ، انڈمان نیکوبار جزیرے اور ودربھ میں درجہ حرارت معمول سے زیادہ  رہا۔ مدھیہ پردیش اور شمالی اندرونی کرناٹک کے کچھ مقامات ؛ تمل ناڈو، پڈوچیری اور کریکال ، ہماچل پردیش اور جنوبی داخلہ کرناٹک کے کچھ مقامات پر درجہ حرارت معمول سے کم  درج کیا گیا ۔ ملک کے بقیہ حصوں میں زیادہ سے زیادہ درجہ حرارت معمول کے قریب رہا ۔
- گذشتہ روز زیادہ سے زیادہ درجہ حرارت 43.3 ° C برہم پوری  میں ریکارڈ کیا گیا۔
اگلے 24 گھنٹوں کے لئے  کے لیے درجہ حرارت کی انتباہ:
- ریاست گجرات اور ساحلی اوڈیشہ میں ایک دو مقامات پر گرمی کی لہر کے حالات کے بہت زیادہ امکانات ہیں۔

مخصوص مقام کی پیش گوئی اور انتباہ کے لئے برائے مہربانی موسم ایپ کو ڈاؤن لوڈ کریں۔ زراعت سے متعلق موسم کے بارے میں مشورے  کے میگھ دوت ایپ اور بارش کے وقت بجلی چمکنے کی انتباہ کے لیے دامنی ایپ ڈاؤن لوڈ کریں۔ ضلع وار انتباہ کے لیے ریاستوں کی ایم سی / آر ایم سی کی ویب سائٹوں کو دیکھیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (

U-3979
(Visitor Counter : 130
خلا ء کا محکمہ
اسرو کے چیئرمین نے آئندہ چاند مشن ’چندریان-2‘ کے بارے میں ڈاکٹر جیتندر سنگھ کوجانکاری دی
نئی دہلی؍18 اپریل2018،بھارتی خلائی تحقیق تنظیم کے چیئرمین اور خلاء کے محکمے کی سیکریٹری ڈاکٹر کے سیون نے شمال مشرقی خطے کی ترقی  کے مرکزی وزیر مملکت ، وزیر اعظم دفتر، عملہ ، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جینتدر سنگھ سے آج یہاں ملاقات کی۔ملاقات کے دوران ڈاکٹر کے سیون نے مرکزی وزیر کوآئندہ چاند مشن ’چندریان-2‘ کے بارے میں معلومات دی۔اس چندریان -2 کواس سال تقریباً اکتوبر –نومبر کے مہینے میں سری ہری کوٹا سےلانچ کیاجانا متوقع ہے۔
آنے والے چندریان-2 مشن کے بارے میں تفصیلات فراہم کرتے ہوئے ڈاکٹر کے سیون نے بتایا کہ مشن پر کل لاگت تقریباً 800 کروڑ روپے ہے، جس میں 200کروڑ روپے لانچنگ کی لاگت اور 600 کروڑ روپے سٹیلائٹ کے لئےہونے والی لاگت شامل ہے۔انہوں نے کہا کہ یہ لاگت تقریباً 1500 کروڑ کی اس لاگت کے لگ بھگ نصف ہے، جو لاگت ایسی صورت میں آتی، جبکہ اسی مشن کو کسی بیرونی لانچنگ مقام سے لانچ کیا جانا ہوتا۔
چندریان-2لینڈ روور سے مسلح ہوگا، جو چاند کی سطح پر پہنچے گا، جہاں سے وہ مٹی اور پانی وغیرہ کے نمونے جمع کرے گا اور پھر تفصیلی تجزیہ اور تحقیق کے لئے اسے لے کر واپس لوٹے گا۔ اس تناظر میں یہ اپنی نوعیت کا پہلا چاند مشن ہوگا۔
ڈاکٹر جیتندر سنگھ نے نہ صرف یہ کہ اس مشن پر کم خرچ ہونے کے لئے چندریان-2 کی ستائش کی، بلکہ مجموعی طورپر مینوفیکچرنگ اور دیگر مواد میں اسے مجموعی طورپر دیسی ہونے کے لئے بھی اسے سراہا اور جو وزیر اعظم نریندر مودی کے میک اِن انڈیا منتر کے ایک مناسب مثال ہے۔ ملاقات میں ایک دیگر اسرو مشن جی ایس ایل وی ایم کےIII-ڈی 2 پر بھی تبادلہ خیال کیا گیا۔
م ن۔ن ا۔ن ع
U: 2155
(
صحت اور خاندانی بہبود کی وزارت
مرکز نے کووڈ-19 کی نئی قسم اس اومیکرون کے پیش نظر ریاستوں/ مرکز کے زیرانتظام علاقوں کے ساتھ صحت عامہ کی تیاریوں کا جائزہ لیا جس کی اطلاع ڈبلیو ایچ او نے دی ہے
ریاستوں کو مشورہ دیا گیا ہے کہ وہ جانچ، پتہ لگانے اور علاج کرنے کی حکمت عملی پر پھر سے زور دینے پر ثابت قدم رہیں
اومیکرون کی قسم کے معاملے میں او ٹی پی سی آر اور آر اے ٹی سے نہیں بچا جاسکتا۔ ریاستوں کو مشورہ دیا گیا ہے کہ وہ کسی بھی معاملے کی جلد نشاندہی کے لئے جانچ میں تیزی لائیں
بروقت اور موثر بندوبست کے لئے ابھرتے ہوئےکلسٹرس اور ہارٹ اسپاٹس پر کڑی نگرانی رکھیں
ریاستوں کو مشورہ دیا گیا ہے کہ وہ بنیادی ڈھانچے کو مستحکم کرنے کو یقینی بنائیں ، دواؤں کی مناسب دستیابی اور ان کے اسٹاک کو یقینی بنائیں۔ ہوم آئیسولیشن کی نگرانی کی جائے
کووڈ-19 کے تمام متاثر پائے جانے والے نمونوں کو فوراً آئی این ایس اے سی او جی لیب میں جانچ کے لئے بھیجا جائے
ریاست، انتظامیہ بی او آئی، اے پی ایچ اوز کے درمیان موثر اور بروقت تال میل کی ضرورت پر زور
مکمل ٹیکہ کاری کے ساتھ ہر گھر دستک ٹیکہ کاری مہم میں 31 دسمبر تک توسیع
صحت کے مرکزی سکریٹری جناب راجیش بھوشن نے نیتی آیوگ کے ممبر ڈاکٹر وی۔ کے پال کی موجودگی میں آج یہاں مختلف ملکوں میں کووڈ-19 کے اومیکرون قسم کی اطلاعات کے تناظر میں تیاریوں اور کووڈ-19 سے متعلق صحت عامہ سے متعلق اقدامات کاجائزہ لینےکے لئے ریاستوں/ مرکز کے زیر انتظام علاقوں کے ساتھ ایک اعلی سطحی میٹنگ کی صدارت کی۔
میٹنگ میں ایم او سی اے کے سکریٹری جناب راجیو بنسل  اور آئی سی ایم آر کے ڈائریکٹر جنرل ڈاکٹر بلرام بھارگو این سی ڈی سی کے ڈائریکٹر سجیت کے سنگھ ریاست کے صحت کے سکریٹریز ، این ایچ ایم کے ایم ڈی/ وزارت خارجہ کےنمائندوں امیگریشن کے بیورو کے نمائندوں اور ریاستی ایئر پورٹ پبلک ہیلتھ افسروں کے علاوہ ریاستوں/ مرکز کے زیر انتظام علاقوں کے دیگر افسران نے شرکت کی۔
ریاستوں کو خاص طور پر مشورہ دیا گیا کہ وہ بین الاقوامی مسافروں کی موثر نگرانی کریں۔پہلے دن ‘‘ ایٹ رسک’’ ممالک سے آنےوالے بین الاقوامی مسافروں کے نمونوں کی جانچ کریں اور ایٹ رسک ممالک کے بین الاقوامی مسافروں کو مشورہ دیا جارہا ہے کہ وہ آرٹی – پی سی آر ٹیسٹ کی رپورٹ آنے تک ہوائی اڈوں پر انتظار کے لئے تیار رہیں ۔
جانچ میں اضافہ: جانچ کے بنیادی ڈھانچے کو مستحکم کرنا اور جانچ کے رہنما خطوط کو سختی سے لاگو کرنا۔
- الگ تھلگ معاملوں کی موثر اور مستقل نگرانی۔
- ایٹ رسک ممالک سے مسافروں کے گھروں کے لئے فزیکل دورے کے ساتھ الگ تھلگ معاملوں کی موثر اور مستقل نگرانی۔
- صحت کے بنیادی ڈھانچے میں اضافے کو یقینی بنانا۔
- صحت کے بنیادی ڈھانچے کی تیاریوں کو یقینی بنانا، دیہی علاقوں میں توجہ کے ساتھ ای سی آر پی۔ دوئم کا نفاذ۔
- تمام بین الاقوامی مسافروں کی تفصیلات سمیت مثبت مسافروں کی فہرست کے لئے اے پی ایچ اوز کے ساتھ تامل میل اور موثر نگرانی کے لئے ان کے لئے تعاون کو مستحکم کرنا۔
- ریاستوں کے بی او آئی ، پی ایچ او، اے پی ایچ او اور دیگر متعلقہ حکام کے ساتھ آج کی میٹنگوں کے لئے مشورہ دیا ہے تاکہ بین الاقوامی مسافروں کے لئے نئے رہنما خطوط کو خوش اسلوبی سے نفاذ کو یقینی بنایا جاسکے جو آج آدھی رات سے لاگو ہوجائے گی۔
ملک میں کسی بھی طرح کے وی او سی ایس کی منتقلی کو پھیلنے سے روکنے اور اس کا پتہ لگانے کے لئے ریاستی نگراں افسروں کی جانب سے روزانہ نگرانی۔
ریلوے کی وزارت
ریلوے اسٹیشنوں پرمفت وائی۔ فائی کی سہولیات کی فراہمی
نئی دلّی، 11 مارچ / یہ پریس ریلیز ریلوے اور تجارت و صنعت کے وزیر جناب پیوش گوئل کے ذریعے آج لوک سبھا میں دیئے گئے ایک سوال کے تحریری جواب میں دی گئی اطلاعات پر مبنی ہے کہ وزارت ریلوے کے تحت ایک سرکاری دائرہ کار کی کمپنی ریل ٹیل کارپوریشن آف انڈیا لمیٹیڈ نے گوگل سمیت مختلف تنظیموں کی شراکت داری کے ساتھ پلیٹ فارموں سمیت ریلوے اسٹیشنوں پر مفت وائی فائی خدمات مہیا کرائی ہیں۔ گوگل نے ریل ٹیل کے ساجھے داری میں اب تک 416 ریلوے اسٹیشنوں پر مفت وائی فائی کی سہولیات فراہم کرائی ہیں اور یہ خدمات ریل ٹیل کے ساتھ ہوئے معاہدے کے مطابق 29 مئی، 2020 تک جاری رہیں گی۔ گوگل کے ساتھ ہوئے معاہدے کے اختتام کے بعد ریل ٹیل ان ریلوے اسٹیشنوں پر مفت وائی فائی کی خدمات جاری رکھے گی۔
بھارتیہ ریلوے نے اس مقصد کے لئے علیحدہ سے کوئی فنڈ منظور نہیں کیا ہے۔ریل ٹیل نے 198 دیہی ریلوے اسٹیشنوں پر وائی فائی کی مفت خدمات یونیورسل سروس آبلی گیشن فنڈ کے تحت وزارت مواصلات کے ساتھ ہوئے ایک معاہدے کے مطابق فراہم کرائی ہیں۔ ان 198 دیہی ریلوے اسٹیشنوں پر مفت وائی فائی کی خدمات کی فراہمی کے لئے وزارت مواصلات نے 27.77 کروڑ روپئے کا فنڈ میہا کرایا ہے۔ میسرز گوگل، میسرز ٹاٹا ٹرسٹ اور میسرز پاور گرڈ کارپوریشن آف انڈیا کے اشتراک سے کارپوریٹ سوشل رسپانسی بلٹی / چیرٹی فنڈنگ کے تحت دیگر 5430 ریلوے اسٹیشنوں پر 03 مارچ، 2020 تک وائی فائی کی خدمات فراہم کرائی گئی ہیں۔
۔۔۔۔۔۔
U. 1166ٰ
(Visitor Counter : 59
وزیراعظم کا دفتر
وزیر اعظم نے اتر پردیش کے ایودھیا میں بھگوان شری رام للا وراجمان کے درشن اور پوجا کی
شری رام جنم بھومی تیرتھ شیتر علاقے کا معائنہ کیا
دیوالی کے موقع پر، وزیر اعظم جناب نریندر مودی نے اتر پردیش میں ایودھیا کا آج دورہ کیا اور بھگوان شری رام للا وراجمان کا درشن اور پوجا کی۔ وزیر اعظم نے شری رام جنم بھومی تیرتھ شیتر علاقے کا معائنہ کیا۔ انہوں نے مندر کے مقام پر شرم جیویوں سمیت مقدس پروجیکٹ سے وابستہ لوگوں سے بھی بات چیت کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
11778
(